Música, animació i gastronomia en una nova Nit al Mercat de Burjassot
2025-07-24

El Mercat Municipal de Burjassot, de la mà de l‘àrea de Promoció Econòmica de l’Ajuntament de Burjassot, dirigida per Manuel Lozano, viurà dissabte que ve, 18 de juliol, una nova nit de gastronomia, música i animació oberta a la ciutadania que tindrà l’oportunitat de gaudir d’una nit d’estiu degustant els millors productes elaborats al moment.

Una nova Nit al Mercat arriba a aquest espai municipal, a través de CEMEF i amb la col·laboració de CODEMER, amb l’objectiu de dinamitzar els comerços del Mercat Municipal que en cada ocasió se superen en la preparació dels més rics plats perquè els veïns de Burjassot puguen degustar nous productes en cada edició.

A partir de les 21 hores, el Mercat Municipal obrirà les seues portes a la gastronomia i a les ganes de passar-s’ho bé, amb la companyia d’amics i familiars. Tot, a preus assequibles.